**Сајт: Вести**

1. **Јавни позив за доделу средстава у оквиру Програма подршке женском предузетништву кроз доделу бесповратне финансијске помоћи у 2014. години**

У оквиру Програма подршке женском предузетништву кроз доделу бесповратне финансијске помоћи у 2014. години, Национална агенција за регионални развој расписује

**Јавни позив**

**за доделу бесповратних средстава**

Програм подршке женском предузетништву кроз доделу бесповратне финансијске помоћи у 2014. години (даље: Програм) спроводи Национална агенција за регионални развој (даље: Национална агенција) у сарадњи са aкредитованим регионалним развојним агенцијама.

Општи циљ програма је развој женског предузетништва кроз усклађивање пословања са захтевима међународних стандарда пословања, унапређивање пословних процеса, производа и услуга и јачање људских ресурса.

Бесповратна средства ће се одобравати за:

• уређење пословања у складу са захтевима међународних стандарда пословања (имплементација стандарда, сертификација, ресертификација) и обележавање производа „CE“ знаком;

• побољшање постојећих и развој нових технолошких процеса;

• побољшање постојећих и развој нових производа/услуга;

• тестирање нових производа;

• израду и имплементацију специјализованог софтвера;

• нови дизајн производа и амбалаже;

• електронску презентацију предузећа и

• едукацију менаџмента и запослених кроз специјализоване обуке.

Право на доделу средстава имају микро, мала и средња предузећа у власништву и управи жена, као и предузетници чији је оснивач жена, а који кумулативно испуњавају следеће услове:

• да је претежна делатност производња или пружање услуга;

• да су у већинском домаћем приватном власништву и да су регистровани на територији Републике Србије;

• да учешће жене у власништву износи преко 25% и да жена истовремено управља пословањем привредног друштва, односно да је жена оснивач предузетничке радње;

• да су основани најкасније 31. маја 2012. године;

• да успешно послују претходне две године;

• да су у децембру 2013. године запошљавали минимум 2 лица на неодређено време;

• да су измирили обавезе по основу пореза и доприноса;

• да у овој години нису по истом основу користили подстицајна средства Националне агенција и других државних институција.

Средства се додељују у износу од 50.000,00 до 300.000,00 динара, за једну од наведених активности.

Национална агенција за регионални развој ће на основу уговора са корисником средстава рефундирати износ до 75% од укупног износа оправданих трошкова пројекта без ПДВ-а.

Укупна расположива средства зa реализацију Програма износе 7.000.000,00 динара.

**Рок за подношење пријава је 11. јул 2014. године.**

**Детаљније:** <http://narr.gov.rs/index.php/Info/Konkursi/Javni-poziv-za-dodelu-sredstava-u-okviru-Programa-podrshke-zhenskom-preduzetnishtvu-kroz-dodelu-bespovratne-finansijske-pomoci-u-2014.-godini#sthash.KPIveAfV.dpuf>

За детаљније информације можете се обратити Националној агенцији за регионални развој на бројеве телефона: 019/445-312, 011/2060-843 и 011/2060-870 или посредством Регионалне развојне агенције Подриња, Подгорине и Рађевине ДОО Лозница,Јована Цвијића 20,тел. 015 876 096, [office@rrappr.rs](mailto:office@rrappr.rs)

Пријаве се подносe лично или препорученом поштом најближој aкредитованој регионалној развојној агенцији: Регионалнa развојне агенцијa Подриња, Подгорине и Рађевине ДОО Лозница,Јована Цвијића 20,тел. 015 876 096, [office@rrappr.rs](mailto:office@rrappr.rs)

1. **Јавни позив за доделу средстава у оквиру Програма подршке развоју конкурентности ММСП и у 2014. години**

У оквиру Програма подршке развоју конкурентности микро, малих и средњих предузећа, предузетника и задруга у 2014. години, Национална агенција за регионални развој расписује

**ЈАВНИ ПОЗИВ**

**за доделу бесповратних средстава**

Програм подршке развоју конкурентности микро, малих и средњих предузећа, предузетника и задруга у 2014. години (даље: Програм) спроводи Национална агенција за регионални развој (даље: Национална агенција) у сарадњи са aкредитованим регионалним развојним агенцијама.

Основни циљ програма је јачање конкурентности и иновативности микро, малих и средњих предузећа, предузетника и задруга, кроз усклађивање њиховог пословања са захтевима међународних стандарда пословања, унапређивање пословних процеса, производа и услуга и јачање људских ресурса.

Бесповратна средства ће се одобравати за:

I група активности:

• уређење пословања у складу са захтевима међународних стандарда пословања (имплементација стандарда, сертификација, ресертификација) и обележавање производа „CE“ знаком

• нови дизајн производа и амбалаже

• електронска презентација

II група активности:

• побољшање постојећих и развој нових технолошких процеса;

• побољшање постојећих и развој нових производа/услуга;

• тестирање нових производа и

• израда и имплементација специјализованог софтвера.

Право на доделу средстава имају микро, мала и средња предузећа, задруге и предузетници, који кумулативно испуњавају следеће услове:

• да je претежна делатност производња или пружање услуга;

• да су у већинском домаћем приватном власништву и да су регистровани на територији Републике Србије;

• да су основани најкасније 31. маја 2012. године;

• да успешно послују претходне две године;

• да воде пословне књиге по систему двојног књиговодства претходне две године;

• да су измирили обавезе по основу пореза и доприноса;

• да у овој години нису по истом основу користили подстицајна средства других државних институција.

Средства се додељују у износу од 50.000,00 до 200.000,00 динара за I групу активности, односно од 50.000,00 до 500.000,00 динара за II групу активности.

Национална агенција ће на основу уговора са корисником средстава рефундирати износ до 50% од укупног износа пројекта без ПДВ-а.

Укупна расположива средства зa реализацију Програма износе 21.500.000,00 динара.

Средства се додељују микро, малим и средњим предузећима, предузетницима и задругама у складу са чл. 95. - 97. Уредбе о правилима за доделу државне помоћи („Службени гласник РС“, бр. 13/10, 100/11, 91/12, 37/13 и 97/13), као државна помоћ мале вредности (de minimis државна помоћ).

**Рок за подношење пријава је 18. јул 2014. године.**

- Детаљније : <http://narr.gov.rs/index.php/Info/Konkursi/Javni-poziv-u-okviru-Programa-podrshke-razvoju-konkurentnosti-MMSP-i-zadruga-u-2014.-godini#sthash.aiOtOB9w.dpuf>

За детаљније информације можете се обратити Националној агенцији за регионални развој на бројеве телефона: 019/445-312, 011/2060-843 и 011/2060-870 или посредством Регионалне развојне агенције Подриња, Подгорине и Рађевине ДОО Лозница,Јована Цвијића 20,тел. 015 876 096, [office@rrappr.rs](mailto:office@rrappr.rs)

Пријаве се подносe лично или препорученом поштом најближој aкредитованој регионалној развојној агенцији: Регионалнa развојне агенцијa Подриња, Подгорине и Рађевине ДОО Лозница,Јована Цвијића 20,тел. 015 876 096, [office@rrappr.rs](mailto:office@rrappr.rs)